କରଞ୍ଜିଆ ୨୭।୧୨ଃ କରଞ୍ଜିଆରେ ୨୨ ଟିକିଆ ଝାଡଖଣ୍ଡି ହାତୀପଲଙ୍କ ଉତ୍ପାତ । କରଞ୍ଜିଆ ଉପଖଣ୍ଡ ଶୁକୃଳୀ ବ୍ଲକ ମହିଳାଶୁଳୀ ଗାଁରେ ଉପଦ୍ରବ କରିଛନ୍ତି ହାତୀପଲ । ଗାଁରେ ପଶି ଘର ଭାଙ୍ଗିବା ସହ ଧାନ ଫସଲ ଖାଇଗଲେ ।
ଗତ କାଲି ରାତିରେ କେନ୍ଦୁଝର ଜିଲ୍ଲାର ପାଟଣା ରେଞ୍ଜରୁ ଆସି ଏବେ ମହିଳାଶୁଳୀ ଜଙ୍ଗଲରେ ହାତୀପଲ ଡେରା ପକାଇଛନ୍ତି । ହାତୀକୁ ନେଇ ସ୍ଥାନୀୟ ଲୋକେ ଆତଙ୍କିତ ହୋଇପଡିଛନ୍ତି । ତେବେ ହାତୀ ପଲଙ୍କୁ ଘଉଡାଇବା ଘଟଣାସ୍ଥଳରେ ବନ ବିଭାଗର ଅଧିକାରୀମାନେ ପହଞ୍ଚି ନାହାନ୍ତି । ଯାହାକୁ ନେଇ ସ୍ଥାନୀୟ ଲୋକେ ଅସନ୍ତୋଷ ପ୍ରକାଶ କରିଛନ୍ତି ।
